ועדת הכספים, כנסת 17, פרוטוקול מספר 923, 2008-11-04 11:40

אבישי ברוורמן: כמו שאמרתי, אנחנו לא מקיימים העברות תקציביות, למעט שתי העברות שאנחנו ממליצים לבצע אותן.

טמיר כהן: לגבי ההעברה השנייה היו פה הנציגים והשאירו מכתב הסבר.

טמיר כהן: לגבי הראשונה הנציגים בדרך.

יעקב ליצמן: אני מוכן להסביר.

יעקב ליצמן: אני מדבר על ההתנתקות.

יעקב ליצמן: אני חושב שזה עוול שחיכו עד עכשיו.

יעקב ליצמן: מה הסחבת הזו.

חיים אורון: אני טיפלתי בזה הרבה זמן.

חיים אורון: פנו אליי מקיבוץ חפץ חיים.

חיים אורון: מעניינים אותי דברי ההסבר.

חיים אורון: תשימו לב מה כתוב פה: הפנייה נועדה לתקצב 400 בהוצאה מתקציב ממנהלת סלע ועוד 180.

חיים אורון: מדובר על הסדר שניסינו לעשות אותו טוב יותר, ולמצוא מסלול של פטור ממס.

חיים אורון: לא הצלחנו.

חיים אורון: בשביל להגיע למסלול פטור ממס על קיבוץ חפץ חיים, היה צריך בוועדה להחליט על הסדר מיוחד לחפץ חיים.

חיים אורון: לזה האוצר לא הסכים בשום אופן.

חיים אורון: פטור ממס והעברות כאלה יש רק ליישובים שמופיעים בהסדר של יישובים חקלאיים, מושבים, קיבוצים וחוות.

יעקב ליצמן: אבל בעקבות ההתנתקות, כן.

ראובן ריבלין: תאמר לפרוטוקול, שחפץ חיים זה גני טל.

חיים אורון: מה בעצם עושים?

חיים אורון: לוקחים 2,400 דונם מחפץ חיים ומעבירים למפוני גני טל.

חיים אורון: המדינה מעבירה להם כסף, שישמש להסדר חובות הבנקים של קיבוץ חפץ חיים.

חיים אורון: היתה שם אפשרות להרוויח 18,000,000 שקלים אם היה פטור ממס.

חיים אורון: דיברתי עם כל העולם, כולל הירשזון ורוני בראון, והיתה לי הצעה שיהיה הסדר מיוחד שיעבור פה בוועדה.

חיים אורון: הם אמרו שיש סכנה שאני פותח פה משהו, ואני לא יכולתי להגיד שזה לא נכון.

יעקב ליצמן: ההבדל ביני לבינך, הוא שאתה בטוח שיהיו עוד התנתקויות.

חיים אורון: לא.

חיים אורון: זה בכלל לא שייך להתנתקות.

יעקב ליצמן: יש פה מקרה של התנתקות.

יעקב ליצמן: ההתנתקות הזו העבירה את גני טל לחפץ חיים.

יעקב ליצמן: זה חריג.

יעקב ליצמן: זה לא קורה כל יום.

ראובן ריבלין: אבל הכסף הולך לחפץ חיים.

חיים אורון: אני הצעתי נוסח בדוק, ואין מקרה נוסף.

יאיר פינס: אני נציג האוצר.

יאיר פינס: מדובר ב-65 משפחות חקלאיות ועוד 20 משפחות קהילתיות.

יעקב ליצמן: את זה אנחנו יודעים.

יעקב ליצמן: מי זו הוועדה המיוחדת?

יאיר פינס: בכל מה שקשור להסכמי העברה המנהלת לא מחליטה בעצמה על אופי ההסכם, התקציב, מה נותנים ומה לא נותנים.

יאיר פינס: יש ועדה מיוחדת המוקמת מכוח החוק, שבה חברים נציג משרד המשפטים, נציג מנהלת סלע, נציג משרד האוצר ונציג הציבור.

יאיר פינס: הסכם העתקה צריך להיות בהסכמת כולם.

יאיר פינס: אם נציג האוצר או נציג משרד המשפטים לא מסכימים, ההסכם עולה לראש הממשלה והוא מכריע.

יאיר פינס: בנוגע לגני טל כבר מההתחלה היה חוסר הסכמה מצד נציג משרד המשפטים ומצד נציג משרד האוצר.

יעקב ליצמן: למה אין פתרון רגיל?

חיים אורון: אי אפשר היה.

חיים אורון: זה מקרה מיוחד.

חיים אורון: אני רציתי להבין, מה המשמעות במקום הוועדה המיוחדת.

חיים אורון: עכשיו הבנתי, שהוועדה המיוחדת לא הסכימה ואז ראש הממשלה בישיבת ממשלה החליט.

ראובן ריבלין: כאשר לוקחים קרקע, משלמים פיצוי.

ראובן ריבלין: לא חשוב כרגע אם הפיצוי הוא בגלל גני טל או לא.

ראובן ריבלין: המרכז כרגע הוא הכסף שמקבל חפץ חיים.

חיים אורון: לא.

חיים אורון: זה ממנהלת סלע.

חיים אורון: זה חשוב, כי אחרת אין מקור כספי.

ראובן ריבלין: אבל זה תקדים.

ראובן ריבלין: הממשלה אמרה, שהיא לא רוצה לפטור ממס את חפץ חיים, ולכן ניתן לה את הכסף שהיא תשלם מס.

חיים אורון: לא.

חיים אורון: המס לא שייך לפה.

חיים אורון: הפטור ממס היה ניסיון לעוד "קניפל", אבל הוא לא הצליח.

יאיר פינס: ההסכם הזה הגיע לראש הממשלה שלוש פעמים.

יאיר פינס: ראש הממשלה אישר בהתחלה 90,000,000 שקלים, חזרו למפונים ולא הגיעו למסקנות.

יאיר פינס: שוב חזרו לראש הממשלה שאישר 110,000,000 שקלים, ועכשיו הגיעו ל-148,000,000 שקלים.

אבישי ברוורמן: והקטע הזה הוא לא חפץ חיים אלא גני טל.

יעקב ליצמן: הם טיפשים.

יעקב ליצמן: אם הם היו חוזרים לראש הממשלה עוד פעם, זה היה מגיע ליותר.

יאיר פינס: לא בטוח שזה לא יקרה.

חיים אורון: יש שם עיניים גדולות מדי.

חיים אורון: הם קצת משתגעים.

אבישי ברוורמן: אני מעלה זאת להצבעה.

אבישי ברוורמן: מי בעד?

אבישי ברוורמן: ה צ ב ע ה בעד – 5 נגד – אין נמנע – אין העברה 478 אושרה

אבישי ברוורמן: אנחנו עוברים לפנייה 499 בנוגע לביומטרי.

אבישי ברוורמן: חייבים לאשר את זה.

יעקב ליצמן: אני רוצה לומר, שאני חושב שוועדת כספים צריכה לתת תאריך למשרד הפנים.

יעקב ליצמן: זה מאוד חשוב וחיוני, מעבר לכל ההסברים שהם נותנים.

יעקב ליצמן: הדבר הזה נסחב הרבה זמן.

יעקב ליצמן: זה חייב להיות אלקטרוני.

אבישי ברוורמן: כמו ארצות הברית.

יעקב ליצמן: אתה יודע כמה עולה פתק צהוב.

קריאה: אני ממשרד הפנים.

קריאה: אני רוצה לומר, שצריכים לאשר את זה כמה שיותר מהר.

קריאה: אנחנו בפיגור אחרי הרבה מדינות אחרות.

יעקב ליצמן: מתי זה יפעל?

קריאה: במהלך 2009.

אבישי ברוורמן: אנחנו עוברים להצבעה.

אבישי ברוורמן: מי בעד?

אבישי ברוורמן: ה צ ב ע ה בעד – 5 נגד – אין נמנע – אין העברה 499 אושרה אני מקווה שהבחירות הבאות יהיו בהצבעה אלקטרונית.

אבישי ברוורמן: תודה רבה, הישיבה נעולה.